Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 5432

(4) A csatlakozást követő ötödik és hatodik gazdasági év során a paradicsom alapú termékek és a csatlakozást követő hat gazdasági év során az egyéb termékek esetében, a Spanyolországban odaítélt közösségi támogatás összegét a jelenlegi Közösségre vonatkozóan rögzített támogatásból kell származtatni, szem előtt tartva a (2) bekezdés alkalmazásának eredményeképpen a minimáláraknál felmerülő különbséget. A paradicsomtermékektől eltérő termékek esetében azonban, amennyiben a Spanyolországban egy meghatározandó reprezentatív időszak során, a korábbi nemzeti szabályozás alapján az adott termékre vonatkozóan regisztrált feldolgozási költségek legalább 10%-kal alacsonyabbak a jelenlegi Közösségben felmerülő feldolgozási költségeknél, az ilyen termékre vonatkozóan Spanyolországban odaítélt támogatást a regisztrált feldolgozási költségek közötti különbség szem előtt tartásával kell származtatni. A Spanyolországban regisztrált feldolgozási költségeket – a 70. cikkben az árösszehangolásra vonatkozóan említett szabályokkal azonos szabályoknak megfelelően – fokozatosan össze kell hangolni a jelenlegi Közösségben regisztrált költségekkel.

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes